ئیسماعیل خەیات

ئیسماعیل خەیات (١٩٤٤ لە خانەقین - ٢٠ی تشرینی یەکەمی ٢٠٢٢ لە سلێمانی) ھونەرمەندی شێوەکاری کوردی خەڵکی باشووری کوردستان بوو. ئیسماعیل خەیات وەکوو ھونەرمەندێکی کوردی ناسراو لە پیشخستنی ھونەری شێوەکاری بە تایبەت لە شاری سلێمانی ڕۆلێکی گرنگی ھەبووە و ھەروەھا لەسەر ئاستی عێراق لە مێژووی ھونەری شێوەکاریی ساڵەکانی شەستەکان، حەفتاکان و ھەشتاکاندا بەشداری کردووە.ئاوێنە: کورتبینی وەزارەتی ڕۆشنبیری؛ نەبوونی ناوەندێک بۆ ئەرشیفی هونەری شێوەکاری کوردی، نووسراو لە ٢٧ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢. ئەو ئەندامی کۆمەڵەی شێوەکارانی جیھان بوو.ئاوێنە: ئیسماعیل خەیاتی شێوەکار کۆچی دواییکرد، نووسراو لە ٢٠ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

 ژیان 
ئیسماعیل خەیات لە ساڵی ١٩٤٤ لە شاری خانەقین لە دایک ببوو. ئەو دەرچووی خانەی مامۆستایانی بەعقووبە بوو. ھەروەھا لە نێوان ساڵانی ١٩٩٢ ھەتا ١٩٩٨ لە وەزارەتی ڕۆشنبیریی حکوومەتی ھەرێمی کوردستان، بەڕێوەبەری ھونەری شێوەکاری بوو.ئاوێنە: ئیسماعیل خەیاتی شێوەکار کۆچی دواییکرد، نووسراو لە ٢٠ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢. ھەروەھا لە ساڵی ١٩٦٧دا وەکوو سەرپەرشتیاری ھونەری لە چالاکی قوتابخانەکانی سلێمانی بەشدار بووە.ئاوێنە: کورتبینی وەزارەتی ڕۆشنبیری؛ نەبوونی ناوەندێک بۆ ئەرشیفی هونەری شێوەکاری کوردی، نووسراو لە ٢٧ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

ئیسماعیل خەیات لە ڕێکەوتی ١٠ی شوباتی ٢٠٢٠ بەھۆی ڕووداوێکی کەوتندا لە ماڵەکەی خۆی تووشی نەخۆشی بوو و بەدوای دوو کەڕەت نەشتەرگەریی قورس بۆ مێشکی بۆ ماوەی نزیکەی دوو ساڵ بێھۆش کەوت.ئاوێنە: کورتبینی وەزارەتی ڕۆشنبیری؛ نەبوونی ناوەندێک بۆ ئەرشیفی هونەری شێوەکاری کوردی، نووسراو لە ٢٧ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢. ئەو لە ئاکامدا لە کاتژمێری ١١:٣٠ی پێشنێوەڕۆژی پێنجشەممە ٢٠ی تشرینی یەکەمی ٢٠٢٢ کۆچی دواییکرد.ئاوێنە: ئیسماعیل خەیاتی شێوەکار کۆچی دواییکرد، نووسراو لە ٢٠ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

 چالاکییەکان 
ئیسماعیل خەیات، لە ماوەی ٥٧ ساڵ ژیانی ھونەریی خۆیدا ٤٥ پێشانگەی شێوەکاریی کردووەتەوە.ئاوێنە: ئیسماعیل خەیاتی شێوەکار کۆچی دواییکرد، نووسراو لە ٢٠ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

لە کاتی شەڕی براکوژی و دابەشکردنی باشووری کوردستان لەنێوان دوو لایەنی پارتی و یەکێتی، ئیسماعیل خەیات وەکوو ناڕەزایەتییەک دژی ئەو شەڕە و بۆ پاڵپشتیکردن لە ئاشتەوایی و یەکبوونەوەی کوردستان، بەردەکانی سنووری نێوان پارتی و یەکێتیی لە دێگەڵەی ڕەنگ کرد.ئاوێنە: ئیسماعیل خەیاتی شێوەکار کۆچی دواییکرد، نووسراو لە ٢٠ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

 پێشنیاری درۆستکردنی ناوەندێکی ھونەری ئیسماعیل خەیات 
لە دوای تێکچوونی باری تەندروستیی ئیسماعیل خەیات لە ڕێکەوتی ٢٩ی ئایاری ٢٠٢٠دا، زامۆئا داراغا پێشنیاری کرد ناوەندێکی ھونەری وەک شوینێک بۆ ئەرشیف و لیکۆلینەو و شیکاری لەسەر ھونەری شێوەکاری کوردی بە ناوی ئیسماعیل خەیاتەوە درۆست بکرێت. بەلام تا کاتی کۆچی دوایی ئەو ھونەرمەندە ھیچ دامودەزگایەکی حکوومی و ناحکوومی بەدەم ئەم پێشنیارەوە نەھاتووەتەوە.ئاوێنە: کورتبینی وەزارەتی ڕۆشنبیری؛ نەبوونی ناوەندێک بۆ ئەرشیفی هونەری شێوەکاری کوردی، نووسراو لە ٢٧ی تشرینی یەکەمی ٢٠٢٢؛ سەردان لە ٤ی تشرینی دووەمی ٢٠٢٢.

 سەرچاوەکان 

 ئەمانەش ببینە 
 سەروەت سەوز
 ئاراس تالیب

پۆل:لەدایکبووانی ١٩٤٤
پۆل:مردووانی ٢٠٢٢
پۆل:خەڵکی خانەقین
پۆل:کوردەکانی باشووری کوردستان
پۆل:شێوەکارە کوردەکانی باشووری کوردستان
پۆل:شێوەکارانی کورد